Anexa nr.5 la HCL nr._______/_____

MUNICIPIUL TIMIŞOARA                                              
                                                                     				                                                                                                
M O D E L
CONTRACT DE CONCESIUNE
de servicii având ca obiect prestarea de servicii şi activităţi necesare exploatării şi întreţinerii  piețelor proprietatea Municipiului Timișoara 

                                           NR..  …………/………

Capitolul  I:   PĂRŢILE  CONTRACTANTE
Art.1 Între:
             A. MUNICIPIUL TIMIŞOARA, prin Primar, cu sediul in Timişoara, bv. C.D. Loga nr.1, tel. 0256-408.300, fax 0256-490.635, cod fiscal ………cont nr. RO17TREZ621502205X020362, deschis la Trezoreria Municipiului Timişoara,  în calitate de CONCEDENT pe de o parte
şi
B. ___________________, cu sediul in_________________________, str._______________, nr._____, tel/fax_________ nr.______________, adresă email:...........................înregistrată la Oficiul RegistruluiComerţului sub nr._________/_________, C.U.I._____________, cont nr.______________deschis la________________________reprezentat prin  D-nul /D/na.___________________ funcţia____________, încalitate de CONCESIONAR, pe de altă parte.

Capitolul  II:   OBIECTUL CONTRACTULUI
Art.2 Obiectul contractului îl constituie prestarea de servicii şi activităţi necesare exploatării si întreţinerii piețelor proprietatea Municipiului Timișoara, în conformitate cu Caietul de sarcini si Regulamentul de Serviciu, care fac parte integrantă din prezentul contract .
Art.3 În derularea contractului de concesiune concesionarul va utiliza următoarele categorii de bunuri:
3.1.  bunuri de retur care revin de plin drept, gratuit şi liber de orice sarcini concedentului, la expirarea contractului de concesiune. Sunt bunuri de retur bunurile care au făcut obiectul concesiunii, precum şi cele care au rezultat în urma investiţiilor realizate;
3.2. bunurile proprii care la expirarea contractului de concesiune, rămân în proprietatea concesionarului. Sunt bunuri proprii bunurile care au aparţinut concesionarului şi au fost folosite de către acesta pe toată durata concesiunii.
3.3 bunuri de preluare, care la expirarea termenului pot reveni concedentului, în măsura în care acesta din urmă îşi manifestă intenţia de a le prelua, în schimbul unei compensaţii egale cu valoarea contabilă actualizată;
Art. 4. Predarea-primirea obiectului concesiunii se va efectua pe bază de proces-verbal care se va încheia în termen de maxim 30 de zile de la semnarea contractului şi care va constitui anexa la contract și va face parte integrantă din acesta.
Capitolul  III:   DURATA CONTRACTULUI
Art.5 Durata prezentului contract este de 10 ani, începând cu data de ……….şi sfârşind cu data de ………            
Capitolul IV:   CLAUZE FINANCIARE
 PREŢUL CONCESIUNII (REDEVENŢA)
Art.6(1) Concesionarul va plăti o redevenţă lunară de 147.585 lei, la care se adaugă TVA, de la data semnării contractului.
Redevența datorată de către SC PIEȚE SA pentru activitatea de exploatare și întreținere a piețelor proprietatea Municipiului Timișoara  este 147.585 lei fără T.V.A./lună.
 Redevența anuală pe care societatea o va achita Municipiului Timișoara este de: 1.771.022  fără T.V.A ./an.
           
(2)Acestei valori i se va aplica o indexare la începutul fiecarui an calendaristic, reprezentând rata inflaţiei, conform datelor furnizate de către Institutul Naţional de Statistică.
Art. 7. Plata redeventei
7.1.1 Plata redevenţei se va face în contul nr._____________________ deschis la………………
 7.1.2  Plata redevenţei se face în 2 rate anuale  egale în contul nr. ……………………….. deschis la Trezoreria Municipiului Timişoara pe numele concesionarului sau prin casieria Direcţiei Fiscale a Municipiului Timişoara. 
Termenele scadente pentru plata redevenţei sunt :
(1) Termenul scadent pentru plata primei rate a redevenţei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie. 
(2) În situaţia în care contractul urmează a se executa după data primei  scadenţe, adică 31 martie, sau cu cel mult 30 de zile înainte de împlinirea acestuia, termenul de plată scadent al primei rate este 30 septembrie a aceluiaşi an;
(3) În situaţia în care contractul urmează a se executa după data celei de a doua scadenţe, adică 30 septembrie, sau cu cel mult 30 de zile înainte de împlinirea acestuia, termenul de plată scadent al primei rate este 15 decembrie a aceluiaşi an.   
7.1.3 Plata redevenţei se va efectua în baza unei facturi emisă de către concendent prin Direcţia  Fiscală a Municipiului Timişoara,  în formă electronică, în format pdf. conform clauzelor contractuale prevăzute la alin. (1) din prezentul articol.
7.1.4 Factura se va comunica concesionarului prin mijloacele electronice - email, de pe adresa de email veniturinefiscale@dfmt.ro pe adresa de email validă, securizată si comunicată în mod oficial de către concesionar. Comunicarea  facturii prin modalitate electronică se va efectua cu cel puţin 20 de zile înainte de împlinirea  termenului scadent. 
7.1.5 Părţile au obligaţia să păstreze  funcţionale/valabile  adresele de email pe toată durata executării contractului. 
7.1.6 Orice modificare sau nefuncţionarea adresei de email se va comunica celeilalte părţi în cel mult 24 de ore de la data modificării sau deficienţei, în acest ultim  caz, cu indicarea timpului pentru remediere. 
[bookmark: _GoBack]7.1.7 Corespondenţa aferentă prezentului contract, referitoare la îndeplinirea obligaţiilor de natură financiară (inclusiv extrasele de cont, fisele de client privind operatiunile aferente contractului derulate in evident proprie), se va purta pe adresele de email puse la dispoziţie de părţile implicate.
7.2 Concesionarul va confirma, prin mijloace electronice la adresa de email: veniturinefiscale@dfmt.ro primirea facturii, în 5 cinci zile de la data comunicarii. 
7.2.1 În cazul neprimirii facturii în termenul prevăzut la pct.7.1.4, concesionarul va informa concedentul despre acest aspect în termen de 5 zile lucrătoare de la data la care a expirat termenul mentionat. 
7.2.2 În cazul în care comunicarea facturii nu este confirmată de către concesionar în termenul prevăzut la pct. 7.2, factura va fi considerată comunicată şi acceptată. 
 	7.3 Pe cale de excepţie, dacă factura nu poate fi comunicată în format electronic, deoarece concesionarul fie nu deţine adresă de e-mail, fie aceasta nu este funcţională temporar, concesionarul se obligă să se prezinte la sediul Direcţiei Fiscale a Municipiului Timişoara în vederea remiterii facturii pe suport de hârtie, în termen de 5 zile de la data expirării termenului prevăzut la pct. 7.1.4. În acest caz, comunicarea se consider îndeplinită la data la care concesionarului i-a fost înmânată sub semnatură facture emisă pe suport de hârtie. 
7.4 În caz de neîdeplinire de către concesionara obligaţiei prevăzută la alin. 7.1.4, 7.3 factura se consideră comunicată în termen de 5 zile de la data expirării termenului prevăzut la alin. 7.1.3, 7.1.4 a prezentului articol, cu toate consecinţele ce decurg din acest fapt. 
7.5 La expirarea scadenţei, concesionarul este de drept în întârziere fără a fi necesară vreo altă formalitate.
7.6  În cazul neplăţii redevenţei la termenele scadente, având în vedere prevederile art.1166, 1178 din Legea nr.287/2009 privind Noul cod Civil concesionarul datorează penalităţi de întârziere care se vor calcula în condiţiile prevăzute de Legea nr.207/2015 privind Codul de Procedură Fiscală, cu modificări şi completări, vizând majorările de întârziere pentru impozitele si taxele locale. 
	
Capitolul V:  DREPTURILE PĂRŢILOR
        Art.8    DREPTURILE CONCESIONARULUI
8.1. Concesionarul are dreptul de a exploata în mod direct, pe riscul şi răspunderea sa, bunurile imobile care fac obiectul prezentului contract de concesiune.
8.2. Concesionarul are dreptul de a folosi şi de a culege fructe ale bunurilor care fac obiectul concesiunii, potrivit naturii bunului şi obiectivelor stabilite de părţi prin contractul de concesiune și caietul de sarcini.
8.3. Concesionarul are dreptul să încaseze contravaloarea serviciilor şi activităţilor prestate corespunzător cantităţii şi calităţii acestora numai în baza tarifelor aprobate de Consiliul Local al Municipiului Timișoara;
8.4. Concesionarul are dreptul să propună autorităţii contractante modificarea  preţurilor şi tarifelor, astfel încât să se asigure exploatarea și întreținerea eficientă a piețelor, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante. 

	Art. 9 DREPTURILE  CONCEDENTULUI
9.1. Concedentul are dreptul să inspecteze bunurile concesionate, să verifice modul de exploatare a bunului concesionat, precum şi modul în care este satisfăcut interesul public prin realizarea activităţii, verificând respectarea obligaţiilor asumate de concesionar.
	9.2.  Concedentul are dreptul să modifice în mod unilateral contractul de concesiune, din motive excepţionale legate de interesul naţional sau local.
	9.3. Concedentul are dreptul să să aprobe/respingă stabilirea, ajustarea sau, după caz, modificarea taxelor și  tarifelor serviciilor;
9.4. Concedentul are dreptul să monitorizeze şi să exercite controlul cu privire la prestarea serviciilor, şi să ia măsurile necesare în cazul în care concesionarul nu asigură indicatorii de performanţă şi continuitatea serviciilor pentru care s-a obligat;
9.5. Concedentul are dreptul să să sancţioneze concesionarul în cazul în care acesta nu respectă prevederile caietului de sarcini, regulamentului de serviciu şi contractului încheiat cu concesionarul.
9.6. Concedentul are dreptul să să rezilieze contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către concesionar a obligaţiilor contractuale.

Capitolul VII:  OBLIGAŢIILE PĂRŢILOR
OBLIGAŢIILE CONCESIONARULUI
	Art.10. În vederea  asigurării continue şi permanente a desfăşurării serviciilor şi  activităţilor de exploatare și întreținere a piețelor concesionate,   concesionarul  are următoarele obligaţii:
10.1)  să respecte clauzele contractuale şi indicatorii de performanţă stabiliţi de autoritatea contractantă în caietul de sarcini sau conveniţi prin contract şi a parametrilor de eficienţă la care s-a angajat prin  contractul de delegare de gestiune;
10.2) să respecte anexele la contract, tarifele stabilite şi aprobate de către Consiliul Local şi prevederile legale în vigoare în domeniul specific de activitate;
10.3) să furnizeze autorităţii contractante informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării  serviciilor, în conformitate cu clauzele contractului de delegare a gestiunii şi cu prevederile legale în vigoare;
10.4) să organizeze și să asigure îndeplinirea obiectului de activitate pentru ca utilizatorii, persoane fizice sau juridice, să beneficieze, direct sau indirect, individual sau colectiv, în condiţii de protecţie optimă, de serviciile de utilităţi publice oferite de administrația publică locală cetățenilor;
10.5) să organizeze activitatea de comercializare a produselor şi serviciilor, desfăşurată permanent sau sezonier în pieţele locale şi/sau pe amplasamente delimitate, special amenajate cu dotările specifice fiecărei activităţi şi utilităţile aferente;
10.6) să asigure și să urmărească starea de curăţenie în perimetrul piețelor şi șă ia măsuri pentru menţinerea acesteia ;
10.7) să întocmească planul de pază și de prevenire şi stingere a incendiilor   din piețele care fac obiectrul concesiunii;
 10.8) La expirarea termenului de concesiune concesionarul este obligat să restituie, în deplină proprietate, liber de orice sarcină, bunul concesionat;
10.9) La încetarea contractului de concesiune din alte cauze decât prin ajungere la termen, excluzând forţa majora şi cazul fortuit, concesionarul este obligat să asigure continuitatea exploatării întregului obiectiv concesionat,  în condiţiile stipulate în contract, până la preluarea acesteia de către concedent.
10.10) În cazul în care concesionarul sesizează existenţa sau posibilitatea existenţei unei cauze de natură să conducă la imposibilitatea realizării activităţii, va notifica de îndată acest fapt concedentului, în vederea luării măsurilor ce se impun pentru asigurarea  continuităţii activităţii. Concesionarul este obligat să continue exploatarea bunului, desfăşurarea activităţii în noile condiţii stabilite de concedent, în mod unilateral, fără a putea solicita încetarea acestuia;
	Art.11. Concesionarul are obligaţia respectării Regulamentului de serviciu și organizare și funcționare a piețelor proprietatea Municipiului Timișoara, a caietului de sarcini, a  programului de funcţionare al piețelor şi  urmărirea respectării întocmai a acestora.
	Art.12. Concesionarul are obligaţia afişării în locuri vizibile a tarifelor serviciilor practicate aprobate de Consiliul Local.  
	Art.13. Concesionarul are obligaţia de a exploata în mod direct obiectul concesiunii, fără a putea subconcesiona unei alte persoane sau societăţi în tot sau în parte, obiectul concesiunii, cu excepţia serviciului de pază. 
	Art.14. În cazul rezilierii de către autoritatea contractantă a contractului de delegare a gestiunii din vina exclusivă a concesionarului, acesta este obligat să asigure continuitatea obiectului concesiunii până la finalizarea de către autoritatea contractantă a unei noi proceduri de delegare de gestiune şi să predea toate bunurile de retur încredinţate.
	Art.15. Concesionarul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente. 
	Art.16.  Concesionarul răspunde pentru neîntreținerea corespunzătoare a bunurilor încredințate și este obligat să facă lucrări de întreţinere şi reparaţii curente ale acestora.
	Art.17.
17.1. Concesionarul se obligă ca jumătate din profitul realizat să îl folosească pentru efectuarea de investiţii de reabilitare sau reparații capitale, de extindere şi modernizare din fonduri proprii, la propunerea si cu aprobarea autorităţii contractante.
	17.2 Concesionarul se obligă să identifice investițiile necesare pentru buna desfășurare a activității și va prezenta autorității contractante programul propus, în vederea aprobării.
	Art.18. 
18.1 Programul detaliat de investiţii din fonduri proprii ale concesionarului stabilit pentru fiecare an, va fi aprobat de către autoritatea contractantă, iar devizele estimative ale lucrărilor vor fi prezentate de către concesionar autorității contractante.
	18.2 Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către autoritatea contractantă şi prezentare documentelor care au stat la realizarea acesteia.
	Art.19.  Pentru investiţiile anuale concesionarul va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta anual, la finalizarea investiţiei, documentele care au stat la baza realizării acesteia,  balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, dar nu mai târziu de data de 15 noiembrie a fiecărui an. Concesionarul va prezenta anual, autorității contractante, balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor. 
	După expirarea contractului de concesiune, investiţiile vor trece în propietatea autorităţii contractante.                                          
	Art.20. Concesionarul are obligaţia să achite redevenţa la termenele şi în condiţiile stabilite în contractul de concesiune.
	Art.21. Concesionarul răspunde de achitarea facturilor la plata utilităţilor din piețe şi de la clădirile care i-au fost încredințate. 
	Art.22. Concesionarul se obligă să efectueze lucrările de dezinsecţie, dezinfecţie şi deratizare, care se vor executa doar de către operatori autorizaţi pe cheltuiala concesionarului. 
	Art.23. Concesionarul trebuie să respecte obligaţiile privind protecţia mediului, care decurg direct din prestarea serviciului public de administrare, exploatare și întreținerea a piețelor, precum şi cele derivate din activităţile conexe serviciului.
Art. 24. Concesionarul este obligat să ia măsurile necesare pentru a conserva şi dezvolta valoarea bunurilor concesionate pe toată durata concesiunii şi să despăgubească pe concedent pentru pagubele produse din cauza sa, în cuantumul acestora;
 	Art. 25.  Concesionarul se obligă să pună la dispoziţia organelor de control ale concedentului toate informaţiile şi evidenţele solicitate;
Art. 26.  Concesionarul va executa toate lucrările de reparaţii curente şi capitale, de întreţinere şi reutilare cu echipamente a bunurilor concesionate în vederea utilizării acestora în bune condiţii;
 	Art. 27. Concesionarul nu poate în nici un caz subconcesiona, în tot sau în parte, unei alte persoane obiectul concesiunii;

OBLIGAŢIILE CONCEDENTULUI
Art.28. Concedentul  are obligaţia de a controla şi monitoriza modul de respectare şi de îndeplinire de către concesionarul serviciilor contractate a obligaţiilor contractuale asumate. 
Art.29. Concedentul se obligă să inventarieze şi să predea pe bază de proces-verbal bunurile care fac parte din obiectul contractului.
Art.30. Concedentul se obligă să aprobe regulamentul de organizare şi funcţionare a piețelor.
Art.31. Concedentul se obligă să propună și aprobe programele de reabilitare, extindere şi modernizare precum şi obiectivele noi de investiţii din piețe.
	Art.32.  Concedentul se obligă să controleze și să monitorizeze:
32.1.) modul de respectare şi de îndeplinire de către concesionar a obligaţiilor contractuale;
32.2.) cantitatea şi calitatea serviciilor prestate de către concesionar;
32.3.) respectarea indicatorilor de performanţă stabiliţi în contractul de delegare a gestiunii şi a parametrilor de eficienţă la care concesionarul s-a angajat prin  contractul de delegare de gestiune;
32.4.) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a       gestiunii.
Art.33. Concedentul prin persoana desemnată din cadrul Primăriei Municipiului Timișoara cu atribuții în monitorizarea modului de administrare a piețelor, are obligaţia să supravegheze şi să semnaleze, în scris, orice neregulă pe care o constată în incinta piețelor sau nerespectarea clauzelor contractuale, a caietului de sarcini şi  regulamentului de serviciu.
Art.34. Concedentul împreună cu reprezentanții concesionarului, va asigura inventarierea anuală a bunurilor încredințate la încheierea prezentului contract de concesiune și vor ține evidența acestora.
Art.35. Concedentul va inspecta atingerea criteriilor de performanță ale concesionarului stabilite prin contract. În momentul în care autoritatea contractantă va constata deviații de la cerințele definite în caietul de sarcini și în contract, va notifica în scris concesionarul asupra neconformităților constatate și va transmite acestuia că în termen de o săptămână este obligat să procedeze la remedierea acestora, iar după acest termen va aplica sancțiuni. 
	Art. 36. Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului.
Art. 37. Concedentul nu are dreptul să modifice în mod unilateral contractul de concesiune, în afara de cazurile prevăzute expres de lege sau de prezentul contract.

Capitolul VIII: ÎNCETAREA CONTRACTULUI
Art.38. Contractul de concesionare încetează în următoarele situaţii:
a.) La data expirării duratei stabilite în contractul de concesiune.
b.)  În cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului.
c.) În cazul nerespectării obligaţiilor contractuale de către concesionar prin rezilierea unilaterală de către concedent, cu plata unei despăgubiri în sarcina concesionarului.
d.) În cazul nerespectării obligaţiilor contractuale de către concedent, prin rezilierea unilaterală de către concesionar, cu plata unei despăgubiri în sarcina concedentului.
e.) La dispariţia bunului concesionat dintr-o cauză de forţă majoră, sau în cazul imposibilităţii obiective a concesionarului de a-l exploata, prin renunţare, fără plata unei despăgubiri.
f.) În cazul în care interesul naţional sau local o impune, prin răscumpărarea unei concesiuni, care se poate face numai prin act administrativ al organului care a aprobat concesionarea, la propunerea concedentului; 
Art. 39 La încetarea, din orice cauză, a contractului de concesiune bunurile ce au fost utilizate de concesionar în derularea concesiunii vor fi repartizate după cum urmează:
      a)  bunuri de retur :  	 concedentului;
    bb)  bunuri proprii:	concesionarului.
Capitolul  IX: RĂSPUNDEREA CONTRACTUALĂ
Art. 40 În cazul nerespectării sau neatingerii indicatorilor de performanță prevăzuți în caietul de sarcini, concesionarul va plăti concedentului compensația corespunzătoare, după cum urmează:
	Nr. Crt
	Indicator de performanță
	Nivelul garantat/Formula de calcul
	Compensația în caz de nerealizare a nivelului garantat

	1.
	Îndeplinirea prevederilor din contract şi caietul de sarcini cu privire la calitatea şi cantitatea serviciului prestat/ Calitatea şi eficienţă serviciului şi a activităţilor prestate
	Săptămâna  imediat următoare, pentru sesizări asupra calității și eficienței serviciului prestat
	2 % din valoarea redeventei /zi, după expirarea termenului de remediere a neconformității, pînă la atingerea nivelului de calitate și eficientă a serviciului prestat


	2.
	Starea tehnică a echipamentelor şi dotărilor din piețe
	Dotările tehnice minime aflate in dotarea concesionarului si în stare bună/de funcționare. 
(Dotările piețelor aflate in piețe si în stare bună/de funcționare)*100
	1% din valoarea redeventei /zi pînă la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale concesionarului;
	Realizarea reparatiilor capitale/ investitiilor aprobate anual de autoritatea contractantă 
(Investiții realizate / investiții propuse)*100
	Valoarea reparatiilor capitale/ investitiilor nerealizate.
Transmitere documentații si situații financiare care atestă efectuarea investițiilor asumate prin contract

	5.
	Publicarea pe site-ul societății și la avizierul fiecărei piețe a informațiilor privind spațiile libere și ocupate (mese, standuri, etc)  și procedura de licitație a spațiilor libere
	Dovada documentelor publicate pe site si la avizierul fiecărei piețe

	0,01% din valoarea redeventei /zi pentru publicarea pe site-ul societății și la avizierul fiecărei piețe a informațiilor solicitate

	6.
	Transparență și comunicare 
Publicarea informațiilor de interes public
	Încadrarea în termenele legale de raportare și comunicare către AGA și publicarea pe site-ul societății 
	0,01% din valoarea redeventei /zi pentru publicarea pe site-ul societății și la avizierul fiecărei piețe a informațiilor solicitate



Art. 41. Nerespectarea contractului, a Caietului de sarcini si a Regulamentului de serviciu şi nerespectarea de 3 (trei) ori a unor Indicatori de Performanţă poate determina  rezilierea Contractului de către autoritatea contractantă.
Art.42. Nerespectarea de către concesionar a obligaţiilor cuprinse în prezentul contract de concesiune, caietul de sarcini şi regulamentul de serviciu atrage răspunderea contractuală a părţilor sau ca urmare a constatării unor abateri ale acestuia, autoritatea contractantă are dreptul să rezilieze contractul, cu plata unei despăgubiri în sarcina concesionarului, egală cu contravaloarea redevenţei anuale pentru fiecare an rămas până la expirarea de facto a contractului. 
Art.43 Neacceptarea de către concesionar a redevenţei reactualizată conform art.6(2) conduce la rezilierea unilaterală a contractului şi dă dreptul concedentului de a cere despăgubiri.
 Art. 44 În cazul în care concesionarul refuză să predea pe bază de proces verbal bunurile care fac parte din obiectul concesiunii, în termen de 5 zile de la încetarea contractului, concedentul îi va aplica acestuia penalităţi de 5% din valoarea redevenţei/zi de întârziere.
Capitolul  X: CLAUZE SPECIALE
Art.45 Pe toată durata prezentului contract bunurile care fac parte din obiectul concesiunii rămân în proprietatea concedentului.
Art.46 Este interzisă subconcesionarea obiectului prezentului contract.
Art.47
47.1 Modificarea prezentului contract se poate face numai cu acordul părţilor consfinţit prin act adiţional și cu aprobarea Consiliului Local al Municipiului Timișoara, prin hotărâre.
47.2 Modificările vor putea surveni doar dacă prevederile prezentului contract devin discordante cu reglementările în domeniu şi modifică în mod esenţial echilibru contractant.
Capitolul  XI: SOLUŢIONAREA LITIGIILOR
Art.48 Contractul va fi interpretat conform legilor din România.
Art. 49 Părţile convin ca toate neînţelegerile rezultate din interpretarea, executarea ori încetarea prezenului contract să fie rezolvate pe cale amiabilă.
Art. 50 În cazul în care nu este posibilă rezolvarea neînţelegerilor pe cale amiabilă, părţile se vor adresa înstanţelor de judecată competente.
Art. 51 Niciuna din părţile contractante nu răspunde de neexecutarea în termen sau/şi de executarea în mod necorespunzător – total sau parţial a oricărei obligaţii care îi revine în baza prezentului contract dacă neexecutarea sau/şi executarea obligaţiei respective a fost cauzată de forţa majoră aşa cum este ea definită de lege.
Art.52. Prin forţă majoră, în accepţiunea prezentului contract de concesiune, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.
Art. 53 Partea care invocă forţa majoră este obligată să notifice celelalte părţi, în termen de 5 zile calendaristice, producerea evenimentului şi să ia toate măsurile posibile în vederea limitării consecinţelor.  
Art.54. Dacă în termen de 60 de zile lucrătoare de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.
Capitolul XII  NOTIFICĂRI
	Art. 55. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.
	Art. 56. În cazul în care notificarea se face pe cale poştală, ea va fi transmisă prin scrisoare recomandată  cu  confirmare  de  primire şi  se  consideră  primită de  destinatar  la  data menţionată de oficiul poştal primitor pe aceasta confirmare.
          Art. 57. Dacă notificarea se trimite prin email sau prin fax, ea se consideră primită în prima zi lucrătoare după cea în care a fost expediată.

Capitolul  XIII: DISPOZIŢII FINALE
Art. 58. Prezentul contract intră în vigoare la data semnării.
 	Art. 59. Caietul de sarcini, şi Regulamentul de serviciu aprobate prin H.C.L.M.T._________/__________, sunt anexe şi sunt parte integrantă a prezentului contract.
Art. 60 Prezentul contract a fost încheiat în 3(trei) exemplare, din care un exemplar revine Concendentului, un exemplar revine Concesionarului, iar celălalt exemplar  va fi predat Direcţiei Fiscale a Municipiului Timişoara.
Art. 61 Prezentul contract intră în vigoare la data semnării.


CONCEDENT,                                                           CONCESIONAR,
  MUNICIPIUL TIMIŞOARA                                    
                Primar                                                                                       


Avizat,
JURIDIC

